<ผู้สนับสนุน> การไม่ลงทุนมีความเสี่ยง
สภาวะเศรษฐกิจในปัจจุบัน การลงทุนในสินทรัพย์ที่มีความผันผวนมาก อาจทำให้มีความเสี่ยงมากขึ้น แต่การไม่ลงทุนอะไรเลย.. ก็มีความเสี่ยงเช่นกัน  เพราะอะไร? วันนี้ลงทุนแมนจะมาเล่าให้ฟัง
31 มี.ค. 2561

<ผู้สนับสนุน>
การไม่ลงทุนมีความเสี่ยง / โดย ลงทุนแมน
สภาวะเศรษฐกิจในปัจจุบัน
การลงทุนในสินทรัพย์ที่มีความผันผวนมาก
อาจทำให้มีความเสี่ยงมากขึ้น
แต่การไม่ลงทุนอะไรเลย.. ก็มีความเสี่ยงเช่นกัน
เพราะอะไร? วันนี้ลงทุนแมนจะมาเล่าให้ฟัง
ในสภาวะปัจจุบัน หลายคนอยากลงทุน อยากได้ผลตอบแทนที่ดี แต่ก็มีความคิดที่ว่าการลงทุน เป็นเรื่องที่เข้าใจยาก น่าปวดหัว
มีหลายคนที่กลัวในการที่จะเริ่มลงทุน อาจเป็นเพราะจากข่าวเศรษฐกิจที่มีความไม่แน่นอน จึงทำให้มีความกังวล
เลยเลือกที่จะปล่อยเงินแช่อยู่ในบัญชีเงินฝากธนาคารมานานหลายปี
เพราะหลายคนคิดว่าการไม่ลงทุนนี่แหละ ปลอดภัยที่สุด
แต่ รู้หรือไม่?
การที่เราไม่ลงทุนนั้น จะทำให้เสียโอกาสมากขนาดไหน
สมมติว่า เรามีเงินเก็บ 1 ล้านบาท ฝากไว้ในบัญชีออมทรัพย์ของธนาคาร เราจะได้ดอกเบี้ยเงินฝากประมาณ 0.5%
ดอกเบี้ยที่ได้จึงเท่ากับ 5,000 บาท ต่อปี
ซึ่งปกติแล้ว ดอกเบี้ยของเงินฝากออมทรัพย์ ยังต้องหักภาษีไปอีก 15%
ดังนั้นเราก็จะได้ดอกเบี้ยจริงๆเพียง 4,250 บาท
ถ้าคิดว่าเงินเราเพิ่มขึ้นเพราะการฝากเงิน
จริงๆแล้วอาจจะไม่ได้เป็นอย่างนั้น..
เพราะปัจจัยสำคัญอีกอย่างที่เรายังไม่ได้คิด และเป็นสิ่งที่ทำให้เงินในมือเรามีมูลค่าลดลงไปเรื่อยๆ
นั่นก็คือ “อัตราเงินเฟ้อ”
เงินเฟ้อคืออะไร?
ถ้าจะอธิบายง่ายๆ ก็คือ ราคาของสินค้าและการบริการมีแนวโน้มที่สูงขึ้นเรื่อยๆ ทำให้เราไม่สามารถใช้เงินจำนวนเท่าเดิม ซื้อสินค้าและบริการในราคาเท่าเดิมได้
เช่น เมื่อก่อนเราซื้อผัดกะเพราจานละ 25 บาท แต่ตอนนี้จานละ 40 บาทแล้ว
ปกติแล้วอัตราเงินเฟ้อโดยเฉลี่ยในอดีตจะอยู่ที่ 3% ต่อปี ซึ่งหมายความว่าเงินเราจะด้อยค่าลงไป 3% ต่อปี
หรือคิดเป็นจำนวนเงิน 30,000 บาท จากเงิน 1,000,000 บาท
จะเห็นได้ว่า
สิ่งที่เราได้ดอกเบี้ยจากเงินฝากมา 4,250 บาทนั้น ไม่พอที่จะสู้การด้อยค่าของเงินปีละ 30,000 บาทได้
ยังไม่จบ..
ถ้าปล่อยเวลาไปยิ่งนาน การทบต้นของเงินที่หายไปจะยิ่งเพิ่มขึ้นเรื่อยๆ
อีก 5 ปี เรายังไม่ได้เริ่มลงทุน ปล่อยเงินแช่อยู่ในบัญชีไปเรื่อยๆ
ถ้าเริ่มต้นที่ 1 ล้านบาท
เงินของเราจะมีมูลค่าลดลงไปมากถึง 15.93% หรือประมาณ 159,300 บาท
ตอนนี้ หลายคนคงมีคำถามว่า
แล้ว “การลงทุน” จะมีความเสี่ยงมากกว่าหรือไม่?
ลงทุนแมนก็คงตอบว่า ใช่ การลงทุนมีความเสี่ยง
แต่ถ้าถามว่าเสี่ยงกว่าหรือไม่ ก็คงขึ้นอยู่กับแต่ละคน ที่ศึกษาและทำความเข้าใจสิ่งที่จะลงทุนมากน้อยแค่ไหน
ถ้าเราเรียนรู้ และเข้าใจในสิ่งที่จะลงทุน ก็อาจจะไม่ได้น่ากลัวอย่างที่คิด
ถ้าเราไม่รู้จะเริ่มต้นยังไงก็ลองปรึกษาคนที่เชี่ยวชาญเรื่องนี้
การที่มีทีมที่ปรึกษาด้านการลงทุนที่ดี ก็น่าจะช่วยให้เรามีความเข้าใจเกี่ยวกับการลงทุนมากขึ้น
ซึ่ง ธนาคารไทยพาณิชย์ มี SCB Investment Center เป็นศูนย์ให้ความรู้และคำแนะนำจากผู้เชี่ยวชาญการลงทุนในด้านต่างๆ
นอกจากนี้ ยังมีบริการห้องนักลงทุนในการศึกษาหาความรู้ กิจกรรมสัมมนา และบริการห้องประชุม เพื่อเสริมสร้างความรู้ ความเข้าใจ ในการลงทุนมากยิ่งขึ้น
ตอนนี้มีเปิดให้บริการที่ เซ็นทรัลเวิร์ล, เซ็นทรัล พลาซ่า พระราม 2, เซ็นทรัล พลาซ่า นครราชสีมา และ เซ็นทรัล พลาซ่า ขอนแก่น
SCB Investment Center น่าจะช่วยให้การลงทุนเป็นเรื่องที่ทุกคนสามารถเข้าถึงได้ง่ายขึ้น และยังหาความรู้ก่อนที่จะเริ่มลงทุนได้จากหลายทาง
ทำให้เราเข้าใจว่า ไม่ควรปล่อยให้เงินของเราแพ้เงินเฟ้อไปเรื่อยๆ
เพราะอนาคตเราอาจจะต้องซื้อข้าวผัดกะเพราในราคา 200 บาทก็เป็นไปได้
ดังนั้นการเริ่มลงทุนเร็ว ก็อาจจะทำให้เราประสบความสำเร็จไวขึ้น
เพราะตอนนี้ไม่ใช่แค่การลงทุนมีความเสี่ยง
แต่การไม่ลงทุนอะไรเลยก็มีความเสี่ยงเช่นกัน..
ดูวิดีโอเพิ่มเติมได้ที่นี่